CELEX: 61997TO0049
Language: da
Date: 2000-01-27 00:00:00
Title: Kendelse afsagt af Retten i Første Instans (Anden Udvidede Afdeling) den 27. januar 2000. # TAT European Airlines SA mod Kommissionen for De Europæiske Fællesskaber. # Statsstøtte - Lufttransport - Godkendelse af støtte, der skulle udbetales i tre rater - Sag anlagt til prøvelse af beslutning om godkendelse af udbetaling af den tredje rate - Vedtagelse af en ny beslutning om godkendelse af støtten til opfyldelse af en dom om annullation - Stillingtagen til sagen ufornøden - Betingelser. # Sag T-49/97.

Avis juridique important

|

61997B0049

Kendelse afsagt af Retten i Første Instans (Anden Udvidede Afdeling) den 27. januar 2000.  -  TAT European Airlines SA mod Kommissionen for De Europæiske Fællesskaber.  -  Statsstøtte - Lufttransport - Godkendelse af støtte, der skulle udbetales i tre rater - Sag anlagt til prøvelse af beslutning om godkendelse af udbetaling af den tredje rate - Vedtagelse af en ny beslutning om godkendelse af støtten til opfyldelse af en dom om annullation - Stillingtagen til sagen ufornøden - Betingelser.  -  Sag T-49/97.  

Samling af Afgørelser 2000 side II-00051

Sammendrag
Nøgleord

1 Annullationssøgsmål - søgsmål til prøvelse af en annulleret beslutning om gennemførelse af en beslutning om at godkende statsstøtte - Kommissionens vedtagelse af en ny beslutning om godkendelse til støtten, der ikke bekræfter den anfægtede gennemførelsesbeslutning, men erstatter denne - interesse i at fortsætte søgsmålet til prøvelse af gennemførelsesbeslutningen - foreligger ikke (EF-traktatens art. 173 (efter ændring nu artikel 230 EF)) 2 Retspleje - tilpasning af påstandene under sagen - ren hensigtserklæring om at ville anfægte en retsakt - utilstrækkelig karakter (Art. 44 i Rettens procesreglement) 

Sammendrag

1 Når en kommissionsbeslutning med godkendelse af statsstøtte annulleres i det hele af Fællesskabets retsinstanser, har annullationen til virkning at fjerne rets- og eksistensgrundlaget for de gennemførelsesbeslutninger, ved hvilke Kommissionen har tilladt udbetaling af de forskellige støtterater. Den retsakt, ved hvilken Kommissionen senere bekræfter, at støtten er forenelig med fællesmarkedet, og på ny tillader udbetaling af støtteraterne, skal betragtes som en selvstændig retsakt, der erstatter de tidligere beslutninger om tilladelse, ikke som en retsakt, der blot bekræfter disse. Vedtagelsen af denne nye retsakt - der er af konstitutiv karakter og altså retsstiftende hvad angår tilladelsen til at udbetale støtteraterne - berøver sagsøgeren enhver berettiget interesse i at fortsætte en sag, hvorunder der påstås annullation af en tidligere beslutning med tilladelse til udbetaling af en støtterate. (jf. præmis 32-36) 2 Ligesom en ren hensigtserklæring ikke kan erstatte en stævning, der opfylder kravene i artikel 44 i Rettens procesreglement, kan en sådan erklæring om at ville anfægte en bestemt retsakt ikke sidestilles med en tilpasning af påstandene under en verserende sag, idet en sådan adgang for en sagsøger består under ganske særlige omstændigheder og som en undtagelse. (jf. præmis 41)